**KRITERIJI**

**ZA OCENJEVANJE KANDIDATOV ZA PRIZNANJE**

**»DOBRA PRAKSA NA PODROČJU VARNOSTI IN ZDRAVJA PRI DELU 2018-2019«**

V okviru tekmovanja "Dobra praksa na področju varnosti in zdravja pri delu 2018-2019" iščemo resnične primere inovativnega in učinkovitega upravljanja varnosti in zdravja pri delu na področju ravnanja z nevarnimi snovmi. V prijavi je treba jasno opisati, kako se na delovnem mestu izvaja primer dobre prakse in kaj je bilo doseženo, pri čemer je potrebno zlasti izpostaviti naslednje vidike:

* celovitost in učinkovitost ocene tveganja, ki upošteva vsa relevantna tveganja za vse skupine delavcev;
* hierarhija preventivnih ukrepov (odprava – nadomestitev – tehnični ukrep – administrativni nadzor – uporaba osebne varovalne opreme);
* zmanjšanje izpostavljenosti delavcev nevarnim snovem;
* načini za povečanje ozaveščenosti in dvig preventivne kulture.

Tripartitna Komisija za ocenjevanje kandidatov za priznanje »Dobra praksa na področju varnosti in zdravja pri delu 2018-2019« bo pri delu upoštevala naslednje kriterije:

1. **Ustreznost**: izboljšava se nanaša na odpravo ali zmanjšanje tveganja na delovnem mestu.
2. **Dajanje prednosti skupnim varnostnim ukrepom** pred ukrepi, namenjenimi posamezniku.
3. **Zavezanost vodstva**: upravni odbor / višje vodstvo je popolnoma zavezano varnosti in zdravju pri delu ter to izkazuje v praksi.
4. **Sodelovanje delavcev**: primer kaže na učinkovito sodelovanje in vključenost delavcev ter njihovih predstavnikov v upravljanje varnosti in zdravja pri delu.
5. **Izvedljivost**: ukrepi se uspešno izvajajo v praksi.
6. **Izboljšave / doseženi rezultati**: primer predstavlja resnično izboljšavo na področju zagotavljanja varnosti in zdravja pri delu z nevarnimi snovmi, za kar obstajajo dokazi.
7. **Posvetovanje**: primer vsebuje dokaze o rednem posvetovanju med vodstvom in sindikati / delavci.
8. **Trajnost**: primer izkazuje vzdržnost tekom daljšega časovnega obdobja.
9. **Zakonodaja**: ukrepi so skladni z zahtevami slovenske zakonodaje in presegajo minimalne zahteve.
10. **Prenosljivost** ukrepov na druga delovna mesta, tudi na tista v drugih državah članicah ter v malih in srednje velikih podjetjih.
11. **Inovativnost**: primer je aktualen in inovativen; zaželeno je, da predstavlja dodano vrednost obstoječi praksi v Sloveniji.
12. **Podrobnost podatkov**: primer vsebuje dovolj podrobne podatke.
13. **Jasnost**: primer je opisan jasno, preprosto in razumljivo.
14. **Ažurnost**: ukrep je razmeroma nov ali javnosti slabo poznan.
15. **Soglasje**: primer je sprejemljiv za vse člane tripartitne komisije.

Iz tekmovanja bodo izločeni primeri dobre prakse, ki se nanašajo na proizvode, orodja ali storitve, ki so bili razviti v komercialne namene.